

МОНГОЛ УЛСЫН ИХ ХУРЛЫН

# **ТОГТООЛ**

2018 оны 05 сарын 30 өдөр Дугаар 40 Төрийн ордон, Улаанбаатар хот

*/Энэ тогтоолыг Улсын Их Хурлын 2019 оны 11*

*дүгээр сарын 28-ны өдрийн 96 дугаар тогтоолоор*

*хүчингүй болсонд тооцсон/*

**~~Хүүхдийн мөнгөн тэтгэмжийн хамрах~~**

**~~хүрээг нэмэгдүүлэх талаар авах~~**

**~~арга хэмжээний тухай~~**

~~Монгол Улсын Их Хурлын тухай хуулийн 43 дугаар зүйлийн 43.1 дэх хэсгийг үндэслэн Монгол Улсын Их Хурлаас ТОГТООХ нь:~~

~~1.Өрхийн мэдээллийн нэгдсэн санд бүртгэгдсэн өрхийн 0-18 хүртэлх насны нийт хүүхдийн 80 хувьд хамрагдах хүүхэд бүрд хүүхдийн мөнгөн тэтгэмжийг сар бүр бэлэн мөнгөөр олгосугай.~~

~~2.Хүүхдийн мөнгөн тэтгэмжийг олгохтой холбогдуулан дараахь арга хэмжээг авч хэрэгжүүлэхийг Монгол Улсын Засгийн газар /У.Хүрэлсүх/-т даалгасугай:~~

~~1/хүүхдийн мөнгөн тэтгэмжийг 2018 оны 04 дүгээр сараас эхлэн олгоход нэмж шаардагдах хөрөнгийг холбогдох төсвийн ерөнхийлөн захирагчийн батлагдсан төсөвт зохицуулалт хийж шийдвэрлэх;~~

~~2/Нийгмийн халамжийн тухай хуулийн 3.1.11-д заасан босго шугамын харгалзах оноог шинэчилж энэ тогтоолын 1 дэх заалтад заасан хамрах хүрээг тогтоох;~~

~~3/энэ тогтоолын 1 дэх заалтад заасан хамрах хүрээг буурахгүй байхаар тооцож, хүүхдийн мөнгөн тэтгэмжийг олгох эх үүсвэрийг 2019 оноос эхлэн жил бүрийн улсын төсөвт тусгаж байх;~~

~~4/хүүхдийн мөнгөн тэтгэмж авах хүсэлттэй өрхийн судалгааг хийж, хүсэлт гаргасан иргэдэд хүүхдийн мөнгөн тэтгэмж олгох асуудлаар олон улсын холбогдох байгууллагатай зөвшилцөн, Монгол Улсын Засгийн газрын 2016-2020 оны үйл ажиллагааны хөтөлбөрийн биелэлтийг хангах;~~

~~5/хүүхдийн мөнгөн тэтгэмжийн хамрах хүрээг үе шаттай нэмэгдүүлэх, цаашид хүүхэд бүрд олгох асуудлыг судалж, саналаа холбогдох хууль тогтоомжийн өөрчлөлтийн хамт Улсын Их Хуралд өргөн мэдүүлэх.~~

~~3.Энэ тогтоол гарсантай холбогдуулан “Хүүхдийн мөнгөн тэтгэмж олгох талаар авах арга хэмжээний тухай” Монгол Улсын Их Хурлын 2016 оны 11 дүгээр сарын 10-ны өдрийн 63 дугаар тогтоолыг хүчингүй болсонд тооцсугай.~~

~~МОНГОЛ УЛСЫН~~

~~ИХ ХУРЛЫН ДАРГА~~ ~~М.ЭНХБОЛД~~